หนูกับแฟนอายุเท่ากัน แต่งงานได้ 2 ปี คบกันได้ 12 ปี ไม่เคยป้องกัน ไม่เคยกินยาคุม ต้นปีนี้มีวางแผนจะมีลูก ไปตรวจสุขภาพก็ปกติทั้งคู่ นับวันไข่ตก แฟนก็งดเหล้าเบียร์ น้ำอัดลม กินอาหารที่มีประโชยน์มากขึ้น แต่เดือนนี้ก็ยังไม่สำเร็จ แบบนี้เข้าข่ายว่ามีบุตรยากมั้ยค่ะ
สวัสดีค่ะ หากได้มีเพศสัมพันธ์อย่างสม่ำเสมอสัปดาห์ละ 2-3 ครั้ง มาเป็นเวลานาน 2 ปีแล้วยังไม่สามารถตั้งครรภ์ได้ ถือว่ามีภาวะมีบุตรยากซึ่งสาเหตุอาจเกิดได้ทั้งจากฝ่ายหญิงและฝ่ายชาย โดยสาเหตุจากฝ่ายหญิงพบได้ 40%-50% จากฝ่ายชายพบได้ 25%-30% ที่เหลือคือเกิดจาก 2 ฝ่ายร่วมกัน และการตรวจไม่พบสาเหตุสาเหตุจากฝ่ายชาย คือมีปริมาณอสุจิน้อยหรืออสุจิไม่แข็งแรง อสุจิผิดปกติ สำหรับฝ่ายหญิงอาจเกิดจาก มีซีสต์หรือเนื้องอกที่รังไข่ ท่อนำไข่อุดตัน มีเนื้องอกที่มดลูก มีเนื้องอกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้น ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมากสูบบุหรี่ ดื่มแอลกอออล์เป็นประจำเป็นต้นหากยังไม่สามารถตั้งครรภ์ได้ แนะนำให้ไปพบแพทย์เพื่อหาสาเหตุของภาวะมีบุตรยากค่ะ โดยควรไปพบแพทย์ทั้ง 2 คนค่ะ เพื่อประเมินหาสาเหตุจากทั้ง 2 ฝ่าย การรักษาก็จะขึ้นกับความผิดปกติที่ตรวจพบค่ะ